turjo4nis/wikipedia-bn-dump-20250701 huggingface dataset:
নাসির খান (বাংলাদেশী অভিনেতা)

নাসির খান (১৭ সেপ্টেম্বর ১৯৫৯ - ১২ জানুয়ারি ২০০৭) একজন বাংলাদেশী অভিনেতা। তিনি খলনায়কের চরিত্রে অভিনয় করতেন। নাসির খান পাঁচশতাধিক বাংলা চলচ্চিত্রে অভিনয় করেছিলেন। তার উল্লেখযোগ্য চলচ্চিত্রের মধ্য রয়েছে বেদের মেয়ে জোৎস্না, অন্তরে অন্তরে, বিক্ষোভ, এই ঘর এই সংসার, পাগল মন প্রভৃতি।

ব্যক্তিগত জীবন 
নাসির খান ১৯৫৯ সালের ১৭ সেপ্টেম্বর, পিরোজপুরের মঠবাড়িয়ায় জন্মগ্রহণ করেন। নাসির খানের তিন মেয়ে নাছিমা খানম মমতা, ফাহিমা খানম শর্মিতা ও মহিমা খানম নিশিতা।

চলচ্চিত্র জীবন

নাসির খান পাঁচশতাধিক বাংলা চলচ্চিত্রে অভিনয় করেছিলেন। নাসির খান খলনায়ক হিসেবে বেশি পরিচিত। তার দেওয়া বিভিন্ন সংলাপ দর্শকদের মুখে মুখে এখনো শুনা যায়। "মামা বলতো ভাগ্নে বেশি লোভ করিসনে", "আমার দয়া আছে কিন্তু মায়া নাই", "কথা কম কাজ বেশি মানুষকে আমি বড় ভালোবাসি", "আমার দুঃখ আছে কিন্তু কষ্ট নাই", "মুরব্বি যা বলে বুদ্ধিমানরা সে মত চলে" এই সংলাপগুলো অন্যতম। নাসির খান অভিনীত চলচ্চিত্রের মধ্যে বেদের মেয়ে জোস্ন্যা, অন্তরে অন্তরে, বিক্ষোভ, এইঘার এই সংসার, ভন্ড উল্লেখযোগ্য। আলিফ লায়লা, সুপারম্যান, রবিনহুড ইত্যাদি বেশ কিছু শিশুতোষ চলচ্চিত্রে অভিনয় করে তিনি শিশুদের কাছেও জনপ্রিয় ছিলেন। কিন্তু তার কাজের স্বীকৃতি স্বরূপ তাকে কোন রাষ্ট্রীয় বা জাতীয় সম্মান দেওয়া হয়নি। নাসির খান ছাত্র জীবনে জগন্নাথ বিশ্ববিদ্যালয়ের ছাত্র সংসদের সাংস্কৃতিক সম্পাদক ছিলেন। তিনি বাংলাদেশ চলচ্চিত্র শিল্পী সমিতির সহ-সভাপতি ছিলেন। তিনি মৃত্যুর আগ পর্যন্ত বাংলাদেশ চলচ্চিত্র শিল্পী সমিতির সর্বাধিক ভোটে নির্বাচিত কার্যকারী সদস্য ছিলেন। মানুষের ভালোবাসায় সিক্ত নাসির খান ভক্তদের মাঝে বেচেঁ আছেন, যার স্বীকৃতি স্বরূপ তিনি যে এলাকায় বসবাস করতেন তা আজ নাসির খানের গলি নামে পরিচিত।

চলচ্চিত্র তালিকা

শবনম (২০১৪)
জিদ্দি বউ (২০১২)
 তুমি কি সেই (২০০৯)
বুলেট (২০০৭)
ময়দান (২০০৭)
ক্যাপ্টেন মারুফ (২০০৭)
উল্টা পাল্টা ৬৯ (২০০৭)
দাপট (২০০৬)
ভণ্ড নেতা (২০০৪)
ভাইয়ের শত্রু ভাই (২০০৪)
জীবনের গ্যারান্টি নাই (২০০৪)
আজকের সমাজ (২০০৪)
বিগ বস (২০০৩)
ভাইয়া (২০০২)
মাস্তানের উপর মাস্তান (২০০২)
স্বপ্নের বাসর (২০০১)
শিকারী (২০০১) - শফিক
রংবাজ বাদশা (২০০১)
ঠেকাও মাস্তান (২০০১) - পুলিশ অফিসার
হীরা চুনি পান্না (২০০০)
মরণ কামড় (১৯৯৯)
অনন্ত ভালবাসা (১৯৯৯)
ভন্ড (১৯৯৮)
হাঙর নদী গ্রেনেড (১৯৯৭)
স্বপ্নের নায়ক (১৯৯৭) - (পরিচালক ছিল)
মায়ের অধিকার (১৯৯৬)
এই ঘর এই সংসার (১৯৯৬) - আক্কেল আলী
দেনমোহর (১৯৯৫)
স্নেহ (১৯৯৪) - নাসির খান
বালিকা হলো বধূ (১৯৯৪)
বিক্ষোভ (১৯৯৪)
অন্তরে অন্তরে (১৯৯৪)
বেদের মেয়ে জোসনা (১৯৮৯) - মোবারক
গারিয়াল ভাই
রাক্ষস 
মাস্তান
শীর্ষ সন্ত্রাসী
গ্রেফতার
সম্রাট
ক্ষুদা
চিরদিনের সাথী
আকর্ষণ
কুচবরণ কন্যা 
লুটরারজ
তের পান্ডা এক গুন্ডা
নয়া কসাই
</div>

মৃত্যু 
২০০৭ সালের ১২ জানুয়ারীতে ৪৭ বছর বয়সে মৃত্যুবরণ করেন।

আরও দেখুন 
 বাংলাদেশী অভিনেতাদের তালিকা

তথ্যসূত্র

বহিঃসংযোগ 
 

১৯৫২-এ জন্ম
২০০৭-এ মৃত্যু
বাঙালি অভিনেতা
বাংলাদেশী চলচ্চিত্র অভিনেতা
বাংলাদেশী চলচ্চিত্র ব্যক্তিত্ব
ইউরেশীয় পিগমী শ্রীউ

ইউরেশিয়ান পিগমী শ্রীউ (ইংরেজি: Eurasian pygmy shrew; বৈজ্ঞানিক নাম: Sorex minutus), একে বেশীরভাগ ক্ষেত্রে পিগমী শ্ৰীউ বলে গণ্য করা হয়, হচ্ছে একপ্রকারে ইউরেশীয় অৰ্থাৎ ইউরোপ এবং এশিয়ার উত্তরাঞ্চলে পাওয়া ইঁদুরজাতীয় একটি প্ৰাণী। এটি আয়ারল্যান্ড-এর একমাত্ৰ স্থানীয় শ্ৰীউ।

রাতদিন উভয় সময়ে সক্ৰিয় থাকা, ইউরেশিয়ান পিগমী শ্রীউ সাধারণত লতাগুল্ম এবং পাতার ঝুপড়ীতে বাস করে এবং ক্ষুদ্র কীটপতঙ্গ এবং অমেরুদণ্ডী প্রাণী খেয়ে বেঁচে থাকে। গড়ে এর ভর হচ্ছে মাত্ৰ ৪ গ্ৰাম এবং ইউরেশিয়ান পিগমী শ্রীউয়ের দেহের মধ্যে সংঘটিত রাসায়নিক বিক্রিয়ার হার সবথেকে বেশি জীবদের মধ্যে একটি, সেজন্যে এদের প্ৰতি দুঘণ্টা বা এরকম নিয়মিত বিরতিতে খাদ্যগ্রহণ অবশ্যই প্ৰয়োজন পড়ে।

এদের প্ৰজনন কাল এপ্ৰিল থেকে আগস্টের মধ্যে। স্ত্রী শ্ৰীউ সাধারণত দু’টা থেকে আঠটা পৰ্যন্ত ছানা জন্ম দেয় এবং মাটির গর্তে অবস্থিত বাসায় এগুলোকে লালন পালন করে। এদের গৰ্ভকাল মাত্ৰ তিন সপ্তাহ। সেজন্য এরা বছরে পাঁচ বার বাচ্চা প্রসব করতে পারে। এদের জীবনকাল মাত্ৰ ১৫ মাস।

২০০৮ সালের এপ্ৰিল মাসে, আয়ারল্যান্ডে গ্রেটার হোয়াইট টুথড শ্রীউ আবিষ্কৃত হয়। যখন এই অন্তৰ্ভুক্তিকরণ হুমকির মুখে পড়া শিকারি পাখি, যেমন- লক্ষ্মীপেঁচা দের টিকিয়ে রাখবে, তখন ইউরেশিয়ান পিগমী শ্রীউ’র মতো ক্ষুদ্রতর দেশি প্ৰজাতির জন্য বিদেশি প্ৰজাতির স্তন্যপায়ীরা হুমকি হয়ে দেখা দিতে পারে।

তথ্যসূত্র

বহিঃসংযোগ 

আইইউসিএন লাল তালিকার ন্যূনতম উদ্বেগজনক প্রজাতি
এশিয়ার স্তন্যপায়ী
ইউরোপের স্তন্যপায়ী
১৭৬৬-এ বর্ণিত স্তন্যপায়ী
কার্ল লিনিয়াস কর্তৃক নামকরণকৃত ট্যাক্সা
ভ্যাসিলি ইভানচুক

ভ্যাসিলি মিখাইলোভিচ ইভানচুক একজন দাবা গ্র্যান্ডমাস্টার এবং বর্তমান তড়িৎ দাবা চ্যাম্পিয়ন।

১৯৮৮ সাল থেকেই তিনি দাবার একজন শক্ত প্রতিদ্বন্দী হয়ে ওঠেন এবং ৩ বার ( জুলাই ১৯৯১, জুলাই১৯৯২, অক্টোবর ২০০৭ ) বিশ্ব দাবার র‍্যাংকিং এ ২য় স্থান দখল করেন। প্রথম দশে নিজের অবস্থান পূনরুদ্ধার করার আগে তিনি ২০০৯ এর জুলাইয়ে ৩০ তম স্থান দখল করেছিলেন। এটিই ছিল তার সবচেয়ে বাজে অবস্থান।

তাকে বিশ্ব চ্যাম্পিয়নশিপ না জেতা সবচেয়ে মেধাবী দাবাড়ু বলা হয়।

ইভানচুক উইক-আন-জি, লিনারিস, টাল মেমোরিয়াল, জিব্রাল্টার মাস্টার্স সহ আরও টুর্নামেন্ট জয় করেন। তিনি ২০০৭ সালে বিশ্ব ব্লিটজ দাবা চ্যাম্পিয়ন এর খেতাব অর্জন করেন। ২০১৬ সালে বর্তমান বিশ্বচ্যাম্পিয়ন ম্যাগনাস কার্লসেন কে হারিয়ে তিনি দোহা, কাতারে অনুষ্ঠিত বিশ্ব তড়িৎ দাবা চ্যাম্পিয়নশিপ জয় করেন।

দাবাড়ু
১৯৬৯-এ জন্ম
জীবিত ব্যক্তি
দাবার গ্র্যান্ডমাস্টার
দাবা অলিম্পিয়াডে অংশগ্রহণকারী খেলোয়াড়
ইউক্রেনীয় দাবাড়ু
সারাহ অ্যালে

সারাহ এলিজাবেথ অ্যালে (; জন্ম: ৩ জুন, ১৯৮৪) নিউ সাউথ ওয়েলসের সিডনিতে জন্মগ্রহণকারী প্রথিতযশা অস্ট্রেলীয় প্রমিলা ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। ঘরোয় ক্রিকেটে নিউ সাউথ ওয়েলস ব্রেকারের পক্ষে খেলে থাকেন। দলে তিনি মূলতঃ ডানহাতি মিডিয়াম পেস বোলার। এছাড়াও ডানহাতে ব্যাটিংয়ে অভ্যস্ত সারাহ অ্যালে।

খেলোয়াড়ী জীবন 
২০১৬-১৭ মৌসুমের বিগ ব্যাশ মহিলা লীগ টুয়েন্টি২০ প্রতিযোগিতার দ্বিতীয় আসরে সিডনি সিক্সার্সের পক্ষে খেলেছেন। ঐ প্রতিযোগিতায় তিনি সর্বাধিক উইকেট লাভ করেন। এছাড়াও, চূড়ান্ত খেলায় সেরা খেলোয়াড়ের ট্রফি পুরস্কার পান। খেলায় তিনি চার উইকেট লাভ করে দলকে শিরোপা বিজয়ে প্রভূতঃ সহায়তা করেন।

২০১৭ সালের আইসিসি মহিলা ক্রিকেট বিশ্বকাপকে ঘিরে ১৮ মে, ২০১৭ তারিখে মেগ ল্যানিংয়ের অধিনায়কত্বে ১৫-সদস্যের অস্ট্রেলীয় দলের সদস্যদের তালিকা প্রকাশ করা হয়। এতে তিনিও অন্তর্ভুক্ত হন।

তথ্যসূত্র

আরও দেখুন 
 মেগান শুট
 মারিজান কাপ
 ডেন ফন নাইকার্ক
 ২০১৭ মহিলা ক্রিকেট বিশ্বকাপের দলসমূহ

বহিঃসংযোগ 

১৯৮৪-এ জন্ম
জীবিত ব্যক্তি
অস্ট্রেলীয় মহিলা ক্রিকেটার
নিউ সাউথ ওয়েলস ব্রেকার্সের ক্রিকেটার
নিউ সাউথ ওয়েলসের মহিলা ক্রীড়াবিদ
সিডনি সিক্সার্সের (ডব্লিউবিবিএল) ক্রিকেটার
সিডনি থেকে আগত ক্রিকেটার
অস্ট্রেলিয়ার মহিলা একদিনের আন্তর্জাতিক ক্রিকেটার
অস্ট্রেলিয়ার মহিলা টুয়েন্টি২০ আন্তর্জাতিক ক্রিকেটার
নিকি বেলা

স্টেফানি নিকোল গার্সিয়া-কোলাস (জন্ম: নভেম্বর ২১, ১৯৮৩) হলেন একজন মার্কিন পেশাদারি কুস্তিগির, অভিনেত্রী এবং মডেল। তিনি বর্তমানে ডাব্লিউডাব্লিউইর সাথে সংযুক্ত রয়েছেন, যেখানে তিনি ডাব্লিউডাব্লিউই স্ম্যাকডাউন ব্র্যান্ডে নিকি বেলা নামে কুস্তি করেন। তিনি বর্তমানে ইনজুরির কারণে ডাব্লিউডাব্লিউইতে নিষ্ক্রিয় রয়েছেন।

তথ্যসূত্র

বহিঃসংযোগ

 
 
 
 অনলাইন ওয়ার্ল্ড অফ রেসলিং প্রোফাইলে নিকি বেলা

জীবিত ব্যক্তি
১৯৮৩-এ জন্ম
ইতালীয় বংশোদ্ভূত মার্কিন ব্যক্তি
মার্কিন ইউটিউবার
নারী ইউটিউবার
মার্কিন নারী পেশাদার কুস্তিগির
হিস্পানিক ও লাতিন আমেরিকান অভিনেত্রী
ডাব্লিউডাব্লিউই হল অব ফেমে প্রবেশকারী
মেক্সিকীয় বংশোদ্ভূত মার্কিন পেশাদার কুস্তিগির
মার্কিন আপাতবাস্তব টেলিভিশন অনুষ্ঠানে অংশগ্রহণকারী
ক্যালিফোর্নিয়ার পেশাদার কুস্তিগির
২১শ শতাব্দীর মার্কিন নারী
ডাব্লিউডাব্লিউই ডিভাস চ্যাম্পিয়ন
২১শ শতাব্দীর মার্কিন পেশাদার কুস্তিগির
২১শ শতাব্দীর মার্কিন মহিলা ক্রীড়াবিদ
রেনিস বয়েস

রেনিস বয়েস (; জন্ম: ৩ সেপ্টেম্বর, ১৯৯৭) ত্রিনিদাদ ও টোবাগোয় জন্মগ্রহণকারী বিশিষ্ট ওয়েস্ট ইন্ডিয়ান প্রমিলা আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ঘরোয়া ক্রিকেটে ত্রিনিদাদ ও টোবাগো দলের পক্ষে খেলছেন। দলে তিনি মূলতঃ উইকেট-রক্ষক ও ব্যাটারের দায়িত্ব পালন করে থাকেন।

খেলোয়াড়ী জীবন 
মে, ২০১৭ সালে ইংল্যান্ড অনুষ্ঠিত আইসিসি মহিলা ক্রিকেট বিশ্বকাপ খেলার জন্য স্তাফানি টেলরের অধিনায়কত্বে ওয়েস্ট ইন্ডিজের দলের ১৫-সদস্যের অন্যতম সদস্য মনোনীত হন।

২ জুলাই, ২০১৭ তারিখে ক্রিকেট বিশ্বকাপে দক্ষিণ আফ্রিকার বিপক্ষে কিয়ানা যোসেফ-সহ তার ওডিআই অভিষেক ঘটে। কিন্তু অভিষেক পর্বটি সুখকর হয়নি মূলতঃ দক্ষিণ আফ্রিকান ডেন ফন নাইকার্কের অবিস্মরণীয় বোলিং নৈপুণ্য ৪/০ পরিসংখ্যানের জন্যে। খেলায় তিনি ১৮ বল মোকাবেলা করে মাত্র ৪ রান সংগ্রহ করতে পেরেছিলেন ও তার দল একদিনের আন্তর্জাতিকের ইতিহাসে দ্বিতীয় সর্বনিম্ন দলীয় সংগ্রহ মাত্র ৪৮ রানে অল-আউট হয়। ঐ খেলায় ওয়েস্ট ইন্ডিজ ১০-উইকেটের ব্যবধানে শোচনীয়ভাবে পরাভূত হয়েছিল।

তথ্যসূত্র

আরও দেখুন 
 কিথ বয়েস
 শানেল ডেলি
 চেডিন ন্যাশন
 ২০১৭ মহিলা ক্রিকেট বিশ্বকাপের দলসমূহ

বহিঃসংযোগ 

১৯৯৭-এ জন্ম
জীবিত ব্যক্তি
ওয়েস্ট ইন্ডিজ মহিলা ক্রিকেটার
ওয়েস্ট ইন্ডিয়ান মহিলা উইকেট-রক্ষক
ওয়েস্ট ইন্ডিজের মহিলা একদিনের আন্তর্জাতিক ক্রিকেটার
ত্রিনিদাদ ও টোবাগোর মহিলা ক্রিকেটার
ত্রিনিদাদ ও টোবাগোর মহিলা উইকেট-রক্ষক
ওয়েস্ট ইন্ডিজের মহিলা টুয়েন্টি২০ আন্তর্জাতিক ক্রিকেটার
উইকেট-রক্ষক
দীন দয়াল উপাধ্যায় নগর জংশন রেলওয়ে স্টেশন

ঊনবিংশ শতাব্দীর মাঝামাঝি ইস্ট ইন্ডিয়া কোম্পানিই মুঘলসরাই জায়গার গুরুত্ব বুঝে মুঘলসরাই জংশন তৈরির কথা ভাবে। রেললাইন পেতে মুঘলসরাইয়ের সঙ্গে জুড়ে দেওয়া হয় দিল্লি ও হাওড়াকে। এশিয়া মহাদেশের সবচেয়ে বড় ‘মার্শালিং ইয়ার্ড’ এবং ভারতীয় রেলের সবচেয়ে বড় ওয়াগন তৈরির ওয়ার্কশপও এই মুগলসরাইতেই। টিকিট বুকিং-এর দিক থেকেও দেশের প্রথম একশোটি স্টেশনের মধ্যে বরাবরই প্রথম দিকে এই স্টেশনের নাম। মুঘলসরাই ইয়ার্ড এক মাসে প্রায় ৪৫০–৫০০ ট্রেনের ব্যবস্থা করে। প্রিমিয়াম ক্যাটাগরির ইস্ট বাউন্ড রাজধানী ট্রেন এবং দুরন্ত ট্রেনগুলি সহ সমস্ত ট্রেন থামে (পুরো ভারতীয় রেলওয়ে নেটওয়ার্কে এটিকে অনন্য করে তোলে; যা এটিকে অন্যান্য বড় রেলওয়ে স্টেশন যেমন প্রয়াগরাজ জংশন, ভোপাল জংশন, আগ্রা ক্যান্ট, গোয়ালিয়র জংশন থেকে আলাদা করে) , খড়গপুর, নাগপুর ইত্যাদি) এই স্টেশনে। মুঘলসরাইয়ের প্রধান স্থাপনাগুলির মধ্যে রয়েছে বৈদ্যুতিক লোকোমোটিভ শেড, যা ১৪৭টি লোকোমোটিভ ধারণ করতে পারে, ৫৩টি লোকোমোটিভ ধারণ করার ক্ষমতা সম্পন্ন ডিজেল লোকোমোটিভ শেড, ওয়াগন ROH শেড এবং একটি ১৬৯টি শয্যা বিশিষ্ট বিভাগীয় হাসপাতাল।

ইতিহাস 
ঊনবিংশ শতাব্দীর মাঝামাঝি থেকে ইস্ট ইন্ডিয়ান রেলওয়ে কোম্পানি দিল্লি ও হাওড়াকে সংযুক্ত করতে শুরু করে। করাচির কাছে (এখন পাকিস্তানে) গাদ্দারের পরে এটি ছিল দ্বিতীয় বৃহত্তম রেলওয়ে স্টেশন যা ১৮৬২ সালে ব্রিটিশ শাসনামলে নির্মিত হয়েছিল। পূর্ব ভারতের প্রবেশদ্বার হিসাবে বিখ্যাত, ইস্ট ইন্ডিয়ান রেলওয়ে নামে পরিচিত ব্রিটিশ রেলওয়ে কোম্পানি এই জংশনটি দিল্লি-কে কলকাতার সাথে সংযোগ করার একটি প্রকল্পের অংশ হিসাবে স্থাপন করা হয়েছিল।

স্টেশনটি গ্র্যান্ড ট্রাঙ্ক রোড রুটে অবস্থিত। এটি ছিল মুঘল আমলের অন্যতম ব্যস্ত করিডোর যা পূর্ব ভারতকে উত্তরের সাথে সংযুক্ত করেছিল। ১৮৬২ সালে, রেলপথগুলি মুঘলসরাই অতিক্রম করে যমুনার পশ্চিম তীরে পৌঁছেছিল।  দিল্লির সাথে কলকাতার যোগাযোগ ১৮৬৬ সালে প্রতিষ্ঠিত হয়েছিল।  গ্র্যান্ড কর্ড ১৯০৬ সালে কমিশন করা হয়েছিল।

গঙ্গা জুড়ে ডাফেরিন সেতু ১৮৮৭ সালে খোলা হয়েছিল, যা মুঘলসরাইকে বারাণসীকে সংযুক্ত করেছিল।

তথ্যসূত্র

বহিঃসংযোগ 
 মুঘলসরাই ওয়েবসাইট (ইংরেজিতে)

চান্দৌলি জেলার রেলওয়ে স্টেশন
ভারতের জংশন রেলওয়ে স্টেশন
উত্তরপ্রদেশের জংশন রেলওয়ে স্টেশন
১৮৬২-এ চালু রেলওয়ে স্টেশন
১৮৬২-এ ভারতে চালু রেলওয়ে স্টেশন
ভারতীয় রেলের এ১ শ্রেণির স্টেশন
দীনদয়াল উপাধ্যায়ের স্মারক
নাটালিয়া নায়ার্ট

নাটালি ক্যাথারেইন নায়ার্ট-উইলসন (জন্ম মে ২৭, ১৯৮২) একজন কানাডীয়-আমেরিকান পেশাদার কুস্তিগির সম্প্রতি তিনি নাটালিয়া রিং নামে ডব্লিউডব্লিউই এর সঙ্গে চুক্তিবদ্ধ হয়েছেন, স্মাকডাউন ব্যান্ডের হয়ে তিনি কুস্তি লড়েন।

বিশ্বের প্রথম তৃতীয়-প্রজন্মের মহিলা কুস্তিগির তিনি, নাটালিয়া হার্ট কুস্তি পরিবারের সদস্য।

তথ্যসূত্র

বহিঃসংযোগ

১৯৮২-এ জন্ম
জীবিত ব্যক্তি
কানাডীয় বংশোদ্ভূত মার্কিন ব্যক্তি
মার্কিন নারী পেশাদার কুস্তিগির
গ্রিক বংশোদ্ভূত মার্কিন ব্যক্তি
মার্কিন কলাম লেখক
মার্কিন কলাম লেখিকা
মার্কিন বংশোদ্ভূত কানাডীয় ব্যক্তি
ডাব্লিউডাব্লিউই উইমেন্স ওয়ার্ল্ড চ্যাম্পিয়ন
ডাব্লিউডাব্লিউই ডিভাস চ্যাম্পিয়ন
ডাব্লিউডাব্লিউই উইমেন্স ট্যাগ টিম চ্যাম্পিয়ন
মহিলা বিশ্ব চ্যাম্পিয়ন (ডাব্লিউডাব্লিউই)
মানহাইম-হাইডেলবার্গ আন্তর্জাতিক চলচ্চিত্র উৎসব

মানহাইম-হাইডেলবার্গ আন্তর্জাতিক চলচ্চিত্র উৎসব (জার্মান: Internationales Filmfestival Mannheim-Heidelberg) হল একটি বার্ষিক চলচ্চিত্র উৎসব, যা যৌথভাবে জার্মানির বাডেন ভুটেমবের্গের মানহাইম ও হাইডেলবার্গ শহরে অনুষ্ঠিত হয়। উৎসবটি ১৯৫২ সালে প্রবর্তিত হয়।

ইতিহাস
মানহাইম-হাইডেলবার্গ আন্তর্জাতিক চলচ্চিত্র উৎসব ১৯৫২ সালে প্রথম অনুষ্ঠিত হয়। এটি বার্লিন চলচ্চিত্র উৎসবের পর জার্মানির দ্বিতীয় প্রাচীনতম চলচ্চিত্র উৎসব। ১৯৯৪ সাল থেকে এটি যৌথভাবে মানহাইম ও হাইডেলবার্গ শহরে অনুষ্ঠিত হয়। উৎসবটি প্রতি বছর নভেম্বর মাসে অনুষ্ঠিত হয়। প্রতি বছর ৫০০ পেশাদার অংশগ্রহণকারী ও ৬০০,০০০ দর্শক এতে যোগদান করেন।

এই উৎসবে আন্তর্জাতিক নতুন চলচ্চিত্র নির্মাতাদের কাজকে প্রাধান্য দেওয়া হয় এবং গুণগত মান ঠিক রাখার লক্ষ্যে অন্য কোন প্রতিযোগিতায় প্রদর্শিত হওয়া চলচ্চিত্র এই উৎসবে প্রদর্শিত হয় না।

প্রতিযোগিতা ও পুরস্কার
 গ্র্যান্ড নিউকামার পুরস্কার - কমপক্ষে ৭০ মিনিট দৈর্ঘ্য সংবলিত শ্রেষ্ঠ পূর্ণদৈর্ঘ্য চলচ্চিত্রের জন্য।
 স্পেশাল নিউকামার পুরস্কার - কমপক্ষে ৭০ মিনিট দৈর্ঘ্য সংবলিত শ্রেষ্ঠ প্রচলিত রীতির বাইরে বর্ণিত পূর্ণদৈর্ঘ্য চলচ্চিত্রের জন্য।
 স্পেশাল অ্যাচিভমেন্ট পুরস্কার - কমপক্ষে ৭০ মিনিট দৈর্ঘ্য সংবলিত চলচ্চিত্র, বা শিল্পী, পরিচালক, ও চিত্রনাট্যকারদের অসাধারণ কাজের জন্য।
 স্পেশাল মেনশন - অভিনয়, চিত্রগ্রহণ, সঙ্গীত ও মন্তাজের জন্য বিশেষ পুরস্কার।
 নিউ ক্রিয়েটর পুরস্কার - শ্রেষ্ঠ সৃজনশীল ও বুদ্ধিভিত্তিক সিরিয়াল নাটকের জন্য ২০১৫ সাল থেকে প্রদত্ত পুরস্কার।
 আন্তর্জাতিক চলচ্চিত্র সমালোচক পুরস্কার - প্রতিযোগিতার ফিপ্রেসি জুরি কর্তৃক প্রদত্ত পুরস্কার।
 ইকুমেনিক চলচ্চিত্র পুরস্কার - প্রতিযোগিতার ইকুমেনিক্যাল জুরি কর্তৃক প্রদত্ত পুরস্কার।
 দর্শক পুরস্কার - দর্শকদের পছন্দের পুরস্কার, যে কোন ধরন ও দৈর্ঘ্যের জন্য।
 রিকমেন্ডেশন অব দ্য জুরি অব সিনেমা ওউনারস - প্রতিযোগিতায় অংশগ্রহণ করা জার্মানিতে প্রেক্ষাগৃহে মুক্তি দেওয়া হবে এমন চলচ্চিত্রের জন্য।

তথ্যসূত্র

বহিঃসংযোগ
 
 ইন্টারনেট মুভি ডেটাবেজ-এ মানহাইম-হাইডেলবার্গ আন্তর্জাতিক চলচ্চিত্র উৎসব

মানহাইম-হাইডেলবার্গ আন্তর্জাতিক চলচ্চিত্র উৎসব
আন্তর্জাতিক চলচ্চিত্র উৎসব
১৯৫২-এ প্রবর্তিত চলচ্চিত্র উৎসব
১৯৫২-এ জার্মানিতে প্রতিষ্ঠা
মানহাইমে চলচ্চিত্র উৎসব
হাইডেলবার্গে চলচ্চিত্র উৎসব
চলচ্চিত্র উৎসব
মহাবীর গাজী সালাউদ্দিন (টিভি ধারাবাহিক)

সালাহ আল-দিন আল আইয়ুবি বা বাংলায় ক্রুসেড বা মহাবীর গাজী সালাউদ্দিন () হল হাতেম আলী পরিচালিত একটি ২০০১ সালের আরব ঐতিহাসিক টেলিভিশন ধারাবাহিক, যাতে হিজরি ষষ্ঠ শতকে মিশর ও ল্যাভান্টের নিকটবর্তী এলাকায় ক্রুসেডের ঘটনা সম্পর্কিত রাজনৈতিক পরিস্থিতি তুলে ধরা হয়েছে। ধারাবাহিকটিতে সালাহ উদ্দিন আয়ুবির জীবনী তুলে ধরা হয়েছে, যিনি হাত্তিনের যুদ্ধের দ্বারা বিনা রক্তপাতে জেরুজালেম দখল করেন। ত্রিশ পর্বের এই ধারাবাহিকটি সালাদিনের জন্ম হতে শুরু করে ঐতিহাসিক ক্রমধারায় সকল ঘটনা পর্যায়ক্রমিকভাবে দেখানো হয়েছে। এর এক বছর পূর্বে সিরিয়ান পরিচালক নাজদাত আঞ্জুর সার্চিং ফর সালাদিন নামে একই বিষয়বস্তু নিয়ে একটি টিভি ধারাবাহিক নির্মাণ করেন। ২০১৭ সালের ২ই জুলাই হতে বাংলাদেশের এসএ টিভি ধারাবাহিকটি বাংলায় সম্প্রচার শুরু করে।

অভিনয়
জামাল সুলাইমান: সালাহউদ্দিন।
সুজান নাজম আল-দ্বীন: ইস্মত উদ্দিন খাতুন।
বাসসেম ইয়াখুর : নুরউদ্দিন জেনগি
নাজাহ সাফখউনি: নাজমুদ্দিন আইয়ুব।
ওয়ায়েল রামাদান: রেনাল্ড অব চ্যাটিলন।
 মুহাম্মাদ মিফতাহ: আসাদুদ্দিন শিরকুহ। 
আরব চরিত্র: বাসেল খাইয়াত - কায়েস শেখ নাজিব - তায়িম হাসান - মাহমুদ খলিলি - আহমেদ মনসুর - নাসের ওয়ারদিয়ানি - ওসামা সায়েদ ইউসুফ - আলি মাদরাসি - ফাদি সোবিহ - মোহাম্মাদ খায়ের জাররাহ - কিফাহ খুস - নিজার আবু হাজার - ঘাসসান জেবায়ি
 রামি হান্না : উসামা ইবনে মুনকিজ
 আবদুর রহমান আল-রাশি: ইমাদউদ্দিন জেনগি।
আলাউদ্দিন কুক্শ : মুঈনুদ্দিন আনার।
 হাসান আউয়িতি : মিশরের শাওয়ার।
 জালাল শামাউত: তাকিউদ্দিন ওমর।
সুদান থেকে
 ইয়াসের আব্দুল লতিফ : খিলাফতের কোষাধ্যক্ষ জওহর।
জর্ডান থেকে
নাদেরা ইমরান: সাকাউত আল মালিক জমরুদ।
অতিথি শিল্পী 
 রফিক সুবায়ি : সাহাব আল হাদাস মুরাদ (শেখ)।
 রফিক আলী আহমেদ: রশিদুদ্দিন সিনান
ঘাসান মাসুদ: কাজি আল-ফাদিল।
 অন্যান্য চরিত্রে: ফ্রান্জিয়া ফাইক আর্কসুসি - নিদাল সাঘের - রামেজ আতাল্লাহ - মোহাম্মাদ আল রাশি - হুমা ইসমাঈল - মুস্তফা আল খানি - স্লাভ মিমার - রেদওয়ান জামাউস - হোসাম আল-শাহ - মুফিজ আবু হামজা।
 সালমা আল মাসরি: জেরুজালেমের রানী।
 সালাত ফাউখারজি: আজিরনা তারাবালস।
 মাহের সালিবি : জেরুজালেমের আমালরিক।
 সামের ইমরান : ফ্রান্সের সপ্তম লুইস.
 সাঈফুদ্দিন সুবায়ি : রাজা তৃতীয় বাল্ডউইন.
 মোহাম্মাদ আল-তায়েব : জার্মানির তৃতীয় কনরাড
লেবানন থেকে
 উরদ আল-খাল: কন্সটান্স অব এ্যান্টিয়োচ।
 ওয়ালিদ আল-আলাইলি - আইদা আল-নাজের।
 অতিথি শিল্পী:
খালেদ তাজা: বাইজানটাইন সম্রাট প্রথম ম্যানুয়েল
জিহাদ আব্দু : তৃতীয় রেইমন্ড ত্রিপলির রাজপুত্র।
লেবানন থেকে
 কারমেন লাবস: প্রিন্সেস অ্যাগলেস কার্টেনি।
নতুন মুখ
 সা'দ লুস্তান : ইজ্জাদ্দিন গার্দিক।
 আমের আলী: ইবেলিনের বাল্ডউইন।
 নাদিয়া হামজা : ফ্রান্সের রানী এলিনোরা।
 কেনাজ সালেম :ইবেলিনের বালিয়ান 
 আমান আল-আরনাদ: কিশোর সালাহউদ্দিন।
 আহমেদ আল-আহমেদ : বাহুনের প্রথম হামফ্রে।
 আদনান আব্দুল জলিল: মিশরীয় কপ্টিক।
 বাসসাম দাউদ : প্যাট্রিয়ার্চ হিরাক্লিয়াস।

তথ্যসূত্র

বহিঃসংযোগ
 
 ইউটিউবের অফিশিয়াল পাতায় সকল পর্ব

আরবি টেলিভিশন ধারাবাহিক
২০০১-এর টেলিভিশন চলচ্চিত্র
আরবি ভাষার টেলিভিশন অনুষ্ঠান
২০০১-এর চলচ্চিত্র
ইসলাম সম্পর্কিত টেলিভিশন ধারাবাহিক
গালিমপুর গণহত্যা

গালিমপুর গণহত্যা হচ্ছে ২০শে মে ১৯৭১ সালে পাকিস্তানি সেনাবাহিনীর দ্বারা সিলেট জেলার গালিমপুর গ্রামের হিন্দু জনগণের উপর সংগঠিত একটি হত্যাকাণ্ড।

পটভূমি
গালিমপুর গ্রামটি সিলেট জেলার বালাগঞ্জ উপজেলায় কুশিয়ারা নদীর উত্তর তীরে অবস্থিত। ১৮ মে ১৯৭১ সালে, ফসল কাটা নিয়ে পার্শ্ববর্তী বল্লবপুর গ্রামের বাসিন্দাদের সাথে গালিমপুর গ্রামের বাসিন্দাদের ঝগরা বেঁধে যায়। উভয় গ্রামবাসীকে একটি গ্রাম্য সালিশে বসিয়ে বিষয়টি নিষ্পত্তি করা হয়। ১৯ মে সকালবেলা, পার্শ্ববর্তী ফাজিলপুর গ্রামের মদরিছ আলী তার সহচরদের নিয়ে গালিমপুরে আসে। সে গ্রামবাসীদের কাছে বর্ণনা করে যে পাকিস্তানি সেনাবাহিনীর ক্যাপ্টেন শেরপুরে ক্যাম্প করেছে এবং এই বিবাদ সম্পর্কে জানতে পেরেছে। তাই বিপুল পরিমাণ টাকা দিলে শুধুমাত্র তখনই গালিমপুর গ্রামবাসীদের রক্ষা করা যেতে পারে। ফলশ্রুতিতে গালিমপুর গ্রামবাসীদের কাছে থেকে জোড় করে দুই হাজার পাঁচশত রুপি আদায় করা হয়।

হত্যাকাণ্ড
২০ মে বিকালবেলা, প্রায় ২টা হবে, পাকিস্তানি দখলদারি সেনাবাহিনী গোয়ালাবাজারের রাস্তা দিয়ে বল্লবপুর হয়ে গালিমপুর গ্রামে এসে প্রবেশ করে। স্থানীয় রাজাকার আব্দুল আহাদ চৌধুরী এবং কালা মৌলভী, শেরপুরের একজন মাদ্রাসা শিক্ষক তাদের পরিচালনা করে নিয়ে যায়। প্রবেশের সময় তারা ছয়জন গ্রামবাসীকে ঘিরে ফেলে এবং গুলি করে তাদের হত্যা করে। তাদেরকে পরবর্তীতে কুশিয়ারা নদীর বন্যা নিয়ন্ত্রণ বাঁধের কাছে কবর দেয়া হয়। যখন গ্রামবাসীরা তাদের জান নিয়ে দৌড়াদৌড়ি শুরু করে, তখন পাকিস্তানি হানাদাররা নির্বিচারে গুলি চালিয়ে চার কিশোর সহ ২৬ জন গ্রামবাসীকে হত্যা করে। অতঃপর তারা গ্রামে সোনা, স্বর্ণালংকার, নগদ টাকা সহ অন্যান্য মূল্যবান জিনিসপত্র লুট করে। শেষে তারা গ্রামে আগুন ধরিয়ে দেয়। তারা এই গ্রামের দুইজন নারীকে জিম্মি করে নিয়ে যায়। দুই থেকে তিন ঘণ্টার ভিতরে গ্রামের একশত এর অধিক বাড়িঘর পুড়ে ছাই হয়ে যায়।

পরিণাম 
স্বাধীনতা যুদ্ধের পর, এমএজি ওসমানী গালিমপুর গ্রাম পরিদর্শনে আসেন। ক্ষতিগ্রস্ত প্রত্যেক পরিবারকে তিনি রিলিফের দুই হাজার রুপি এবং ১৪টি ঢেউতোলা লোহার পাত প্রদান করেন। তিনি নিজেই গ্রামবাসীদের খাদ্যসামগ্রী বিতরণ করেন। ক্ষতিগ্রস্তদের স্থায়ী পুনর্বাসনের জন্য তিনি হস্তচালিত তাঁত শিল্প স্থাপনেরও পরিকল্পনা করেন। সমবায় প্রতিষ্ঠার লক্ষ্যে তিনি দুটি তাঁতকল এবং দশ হাজার রুপি মূলধনের ব্যবস্থা করে দেন। শহীদদের স্মরণে তিনি একটি স্মৃতিস্তম্ভ নির্মাণেরও প্রতিশ্রুতি দেন। ২০০০ সালে, এমপি শাহ আজিজুর রহমানের অর্থায়নে স্মৃতিস্তম্ভ নির্মাণ করা হয়।

তথ্যসূত্র

বহিঃসংযোগ

১৯৭১-এ বাংলাদেশ
১৯৭১ বাংলাদেশে পরিকল্পিত গণহত্যা
বাংলাদেশে হত্যাকাণ্ড
বাংলাদেশের স্বাধীনতা যুদ্ধ
১৯৭১-এ গণহত্যা
বাঙালি হিন্দু গণহত্যা
পূর্ব পাকিস্তানে বাঙালি হিন্দু গণহত্যা
পাকিস্তান কর্তৃক পূর্ব পাকিস্তানে সংঘটিত গণহত্যা
এশিয়ায় মে ১৯৭১-এর ঘটনা
বালাগঞ্জ উপজেলা
আদিত্যপুর গণহত্যা

আদিত্যপুর গণহত্যা বলতে বাংলাদেশের স্বাধীনতা যুদ্ধ চলাকালে পাকিস্তানি দখলদারি সেনাবাহিনীর দ্বারা বাংলাদেশের সিলেট জেলার আদিত্যপুর গ্রামে বাঙ্গালী হিন্দুদের উপর সংগঠিত একটি হত্যাকাণ্ডকে বুঝায়। ১৯৭১ সালের ১৪ই জুন, পাকিস্তানি হানাদার বাহিনী রাজাকারদের সহযোগিতায়, সিলেট জেলার আদিত্যপুর গ্রামে ৬৩ জন বাঙ্গালী হিন্দুকে হত্যা করে।

পটভূমি 
আদিত্যপুর গ্রামটি সিলেট জেলার বালাগঞ্জ উপজেলার বালাগঞ্জ ইউনিয়নের অধীনে ছিল। কুশিয়ারা নদীর তীরে আদিত্যপুর একটি হিন্দু অধ্যুষিত সমৃদ্ধশালী গ্রাম ছিল। ১৯৭১ সালে, যখন পাকিস্তানি দখলদারি সেনাবাহিনী অপারেশন সার্চলাইট শুরু করে এবং হিন্দুদের উপর গণহত্যা শুরু করে, তখন হাজার হাজার হিন্দু ভারত পালিয়ে যেতে শুরু করে। বালাগঞ্জে, হিন্দুরা ভারতে শরণার্থী হওয়ার পরিবর্তে থেকে গিয়েছিল।

হত্যাকাণ্ড 
১৪ জুন সকালে, প্রায় সূর্যোদয়ের ২ ঘণ্টা পূর্বে, পাকিস্তানি সেনাবাহিনীর ২৫ থেকে ৩০ জন সৈন্যের একটি দল চারটি ট্যাংকে করে আদিত্যপুর গ্রামে এসে পৌঁছায়। আধাঘণ্টার ভিতর পাকিস্তানি সেনাবাহিনীরা স্থানীয় রাজাকারদের সহযোগিতায় পুরো গ্রাম বেষ্টন করে ফেলে, যদিও পুরো গ্রাম তখনো নিদ্রিত অবস্থায় ছিল। তারপর তারা লাউডস্পীকারের সাহায্যে ঘোষণা দেয় যে শান্তি কমিটির স্থানীয় শাখা গঠন করতে এবং সংখ্যালঘু হিন্দুদের ড্যান্ডি কার্ড বিতরণ করতে তারা এসেছে। বন্দুকের গুলির সামনে জোড় করে হিন্দুদের তাদের ঘর থেকে বের করে নিয়ে আসা হয় এবং আদিত্যপুর সরকারি স্কুলের সামনে সমবেত করানো হয়। পঁয়ষট্টি জন লোককে বাধা হয় এবং শুটিং স্কোয়াডের সামনে দাঁড় করানো হয়।

পাকিস্তানি দখলদারি সেনাবাহিনী স্থানীয় রাজাকার আব্দুল আহাদ চৌধুরীর সাথে আলোচনা করে নেয়। আলোচনা শেষে ক্যাপ্টেন গুলির নির্দেশ দেয়। সৈন্যরা বন্দী হিন্দুদের উপর গুলি চালায়, ৬৩ জন তৎক্ষণাৎ মারা যায়। মৃতের ভাণ করে তাদের মধ্য থেকে দুজন বেঁচে যায়। এরপর রাজাকাররা গ্রামে লুটপাট চালায় এবং পাকিস্তানি হানাদাররা মহিলাদের উপর ঝাঁপিয়ে পড়ে। আব্দুল আহাদ চৌধুরীর বাড়িতে একজন মহিলাকে বন্দী হিসেবে ধরে নিয়ে যাওয়া হয়।

পরিণাম 
১৭ জুন, যখন লাশের দুর্গন্ধ অসহনীয় হয়ে পড়ে, রাজাকাররা তখন মৃতদেহ গুলোকে কবর দেয়। যাইহোক, ২২শে জুন, এমএজি ওসমানীর নির্দেশে একদল মুক্তিযোদ্ধা মৃতদেহগুলোকে উদ্ধার করে এবং সিলেট নিয়ে আসে। জাতীয় এবং আন্তর্জাতিক মিডিয়ার সামনে মৃতদেহগুলোকে গণনা এবং শনাক্ত করা হয় অতঃপর আবার তাদের আদিত্যপুরে নিয়ে আসা হয়। আদিত্যপুর সরকারি প্রাথমিক স্কুলের সামনে কবর দেওয়া হয়।

তথ্যসূত্র 

১৯৭১ বাংলাদেশে পরিকল্পিত গণহত্যা
বাংলাদেশে হত্যাকাণ্ড
বাংলাদেশের স্বাধীনতা যুদ্ধে সংঘটিত গণহত্যা
বাঙালি হিন্দু গণহত্যা
পূর্ব পাকিস্তানে বাঙালি হিন্দু গণহত্যা
মুসলিমদের দ্বারা নিপীড়ন
পাকিস্তান কর্তৃক পূর্ব পাকিস্তানে সংঘটিত গণহত্যা
বালাগঞ্জ উপজেলা
মুসলিম কর্তৃক হিন্দু নিপীড়ন
বাংলাদেশে লুটপাট
আবুতোরাব ফাজিল (স্নাতক) মাদ্রাসা

আবুতোরাব ফাজিল (স্নাতক) মাদ্রাসা বাংলাদেশের একটি ফাজিল মাদ্রাসা। মাদ্রাসাটি চট্টগ্রাম জেলার অন্তর্গত মীরসরাই উপজেলার মঘাদিয়া ইউনিয়নের আবুতোরাব গ্রামে অবস্থিত। দাখিল ও আলিমে ফলাফলের দিক থেকে এই মাদ্রাসার সুনাম রয়েছে। মাদ্রাসাটি মাধ্যমিক ও উচ্চ মাধ্যমিকের জন্য বাংলাদেশ মাদ্রাসা শিক্ষা বোর্ডের অন্তর্ভুক্ত, আর ফাজিল স্তরের জন্য ইসলামি আরবি বিশ্ববিদ্যালয় অধিভুক্ত।

ইতিহাস 
মাদ্রাসাটি প্রতিষ্ঠা লাভ করার পর থেকেই ফলাফলের দিক থেকে সুনাম অর্জন করেছে। ২০০৬ সালে মাদ্রাসাটি ইসলামী বিশ্ববিদ্যালয়, বাংলাদেশের অধিভুক্তি লাভ করে এবং ২০১৬ সালের পরে মাদ্রাসাটি ইসলামি আরবি বিশ্ববিদ্যালয়ের অধীনে স্থানান্তরিত হয়। ২০১১ সালের ঐতিহাসিক মিরসরাই ট্র্যাজেডি দুর্ঘটনায় এই মাদ্রাসার এক শিক্ষার্থী মৃত্যুবরণ করে।

শিক্ষা ব্যবস্থা 
মাদ্রাসাটিতে ফাজিল (ডিগ্রী বা স্নাতক সমান) পর্যায় পর্যন্ত পাঠদান করা হয়। ফাজিল স্তরে আল কুরআন, আল হাদিস ও দাওয়াহ বিভাগ চালু রয়েছে।

আরও দেখুন 
 ঢাকা আলিয়া মাদ্রাসা
 তা’মীরুল মিল্লাত কামিল মাদরাসা
 পাবনা ইসলামিয়া মাদ্রাসা

তথ্যসূত্র

বহিঃসংযোগ 

উপজেলার শ্রেষ্ঠ শিক্ষাপ্রতিষ্ঠান
মীরসরাই উপজেলার শিক্ষাপ্রতিষ্ঠান
চট্টগ্রাম জেলার আলিয়া মাদ্রাসা
১৯১৭-এ ব্রিটিশ ভারতে প্রতিষ্ঠিত
১৯১৭-এ প্রতিষ্ঠিত শিক্ষাপ্রতিষ্ঠান
ভারতের মোবাইল নেটওয়ার্ক অপারেটর

২০১৭ সালের হিসাব অনুযায়ী ভারতের নেটওয়ার্ক

Note
 ভারতী এয়ারটেল টেলনর এর বাজার ক্রয় করেছে। 
 ভোডাফোন এবং আইডিয়া মিলিত হচ্ছে
 
 রিলায়েন্স, এয়ারসেল, এমটিএস শীর্ষক Tata Docomo may also join them.
 বিএসএনএল এবং এমটিএনএল একত্রিত হত পারে
.

See also 

 Telecommunications in India
 List of telecom companies in India
 List of mobile network operators
 List of mobile network operators of the Asia Pacific region

References

Telecommunications companies of India
Mobile phone companies of India
Internet service providers of India